Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: „7. számú melléklet a 15/2001. (IV. 27.) KöViM rendelethez
Paragraph Index: 451

2. A vizsga megtartásának feltételei, körülményei 2.1. A vizsgák idõpontja, ütemezése, szervezése 2.1.1. A hajózási hatóságnál szervezett vizsgák Az elméleti vizsgákat – az igénytõl függõen – hetente, illetve havonta lehetõleg azonos napon bonyolítja le. A vizsgaidõpontokat a hajózási hatóság a nála történõ kifüggesztéssel, a honlapján, illetve tájékoztatójában történõ kihirdetéssel teszi közzé. 2.1.2. A hajózási hatóság székhelyén kívül szervezett vizsgák – A hajózási hatóság a székhelyén kívüli vizsgahelyszínen kérelemre szervez vizsgát, ha annak e Szabályzatban meghatározott feltételei fennállnak; ilyen esetben a vizsgabizottság igazolt költségeit a szervezõ köteles megtéríteni; olyan vizsga esetében, amelynél az elméleti vizsgatárgyak vizsgái elektronikus formában történnek, vizsga kihelyezésére csak a hajózási hatósággal kötött megállapodás alapján van lehetõség. – A hajózási hatóság a gyakorlati vizsgákat egyedi beosztás szerint szervezi. 2.1.3 A vizsga alapfeltételei – Vizsgán a vizsga jellegéhez (elméleti, illetve gyakorlati) illõ ruházatban lehet részt venni. – Személyazonosság igazolására alkalmas arcképes igazolványát, valamint hivatásos és szolgálati célú vizsga esetén hajós, illetve tengerész könyvét a jelentkezõ a vizsgán köteles felszólításra bemutatni. – Ezen okmányok hiányában, illetve vizsgára alkalmatlan (például alkoholos, láthatólag bódult) állapotban megjelent, meg nem engedett segédeszközöket vizsgára behozó, az alkalomhoz elfogadhatatlanul öltözött vizsgázót a vizsgáról ki kell zárni. – A vizsgára bekapcsolt mobiltelefont, magnetofont, CD-lejátszót, szövegtárolásra is alkalmas eszközt, egyéb elektronikus vagy nyomtatott segédeszközt (kivéve a vizsgabizottság által ellenõrzött számológépet, valamint a vizsgához szükséges szerkesztési eszközöket) bevinni, és azt használni nem szabad. A vizsgán ilyen eszközt használó személy kizárható a vizsgáról és eredményét „nem felelt meg”-ként kell bejegyezni a vizsgajegyzõkönyvbe. E korlátozásokat a vizsgáztató a vizsga megkezdésekor a jelentkezõkkel szóban ismerteti. – A felfüggesztés vagy kizárás tényérõl és körülményeirõl jegyzõkönyvet kell felvenni. – Az eset súlyától függõen a vizsgázót az illetékes hajózási hatóság a további vizsgáktól 1–6 hónapig terjedõ idõtartamra eltilthatja, amelyrõl a képesítések nyilvántartására szolgáló informatikai eszközön tájékoztatja a többi hajózási hatóságot. Az eltiltás ideje alatt a jelölt más hajózási hatóságnál sem tehet hajózási képesítõ vizsgát. – A vizsga megkezdésérõl elkésett vizsgázó (aki beszólításakor nem jelenik meg) nem követelheti ismételt beszólítását. Ha a vizsgabizottság a vizsganapon belül konkrét idõpontot határoz meg vagy engedélyez a vizsgázó vizsgakezdésére, akkor ez a szabály erre az idõpontra vonatkozik. – A vizsga ideje alatt (a kérdések átvételét követõen) a vizsgahelyszínt elhagyni nem szabad. Ha a vizsgázó elhagyja a vizsga helyszínét, akkor a vizsgabizottság a vizsgát megszakítja és az addigi teljesítmény alapján értékeli a vizsgáját. Indokolt esetben (például egészségügyi ok) a vizsgabizottság dönt a vizsga folytathatóságáról. – Aki a vizsgán igazolatlanul nem jelenik meg, illetve akadályoztatását legalább egy munkanappal a vizsga megkezdése elõtt nem jelzi a hajózási hatóságnak, a vizsgadíj visszatérítésére nem tarthat igényt. 2.2. Az elméleti vizsga

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes